María González Martínez, component de la Cort de la Fallera Major de València 2015, serà la pregonera de les festes de Burjassot
2025-07-24

Burjassot es transformarà des de diumenge que ve 31 de juliol i fins al 16 d’agost, dia gran de les festes, per a viure d’una manera molt especial les festes patronals en honor a Sant Roc, Patró del municipi. Festes que han preparat amb la major de les cures els components de la Clavaria de Sant Roc 2016, amb Miguel Gómez com Clavari Major, comptant amb la col·laboració de la Regidoria de Festes, dirigida per Manuel Pérez Menero.

La nit del 31 de juliol serà molt especial i començarà a les 23 hores, amb el pregó de festes que, enguany, estarà a càrrec de María González Martínez, component de la Cort d’Honor de la Fallera Major de València 2015. Posteriorment es donarà pas a la festa de disfresses, tot en la plaça de l’Ajuntament que, al llarg de tots els dies de festes, serà el punt de trobada de les activitats programades. Aqueix mateix dia, al matí, a partir de les 10 hores, hi haurà un parc aquàtic per als més xiquets en el citat punt.

Com a prèvia a aquest dia, la Clavaria celebrarà un sopar el dissabte 30 de juliol en el Pati de les Sitges i, després del mateix, farà lliurament dels trofeus dels campionats celebrats al llarg d’aquests mesos.